אשרף חכימי

אשרף חכימי מוך (בספרדית: Achraf Hakimi Mouh; בערבית: أشرف حكيمي موح; נולד ב-4 בנובמבר 1998) הוא כדורגלן מרוקאי-ספרדי המשחק בעמדת המגן הימני והשמאלי בפריז סן-ז'רמן מליגת העל הצרפתית ובנבחרת מרוקו.

קריירת מועדונים 
אשרף חכימי מוך נולד במדריד שבספרד, למשפחה מרוקאית-מוסלמית אדוקה. ב-2005 הוא הצטרף למחלקת הנערים של מועדון אופיגבי מהעיר חטאפה שבספרד. הצטרף למחלקת הנוער של ריאל מדריד בשנת 2006. בעונת  שיחק בריאל מדריד קסטיליה, קבוצת המילואים של המועדון, מהליגה הספרדית השלישית. לקראת עונת  הועלה לקבוצה הראשונה של המועדון, המשחקת בליגת העל הספרדית. ב-1 באוקטובר 2017 ערך הופעת בכורה בהרכב מול אספניול.

ב-11 ביולי 2018 הושאל לשנתיים לבורוסיה דורטמונד מליגת העל הגרמנית.

ב-2 ביולי 2020 עבר מריאל מדריד לאינטר מליגת העל האיטלקית, תמורת 40 מיליון יורו. את הופעת הבכורה שלו ערך במחזור הראשון של עונת 2020/2021, כשעלה כמחליף בניצחון 3–4 על פיורנטינה ובישל את השער השלישי. את שער הבכורה כבש במחזור השני בניצחון 2–5 על בנוונטו, חיכימי גם הוסיף בישול במשחק.

ב-6 ביולי 2021 חתם בפריז סן-ז'רמן. ערך את הופעת הבכורה שלו בליגת העל הצרפתית ב-7 באוגוסט נגד טרואה, ואף כבש שער בכורה בניצחון 1–2.

נבחרות מרוקו 
שיחק בנבחרות הצעירות של מרוקו. ב-11 באוקטובר 2016 ערך אשרף חכימי את הופעת הבכורה שלו בנבחרת מרוקו הבוגרת, כשנכנס כמחליף בדקה ה-67 בניצחון 0–4 על נבחרת קנדה במשחק ידידות. ב-1 בספטמבר 2017 הבקיע את שער הבכורה שלו בנבחרת מרוקו בניצחון 0–6 על נבחרת מאלי, במסגרת מוקדמות מונדיאל 2018 - אפריקה (CAF).

נכלל בסגל נבחרת מרוקו לטורניר מונדיאל 2022.

חיים אישיים 
ב-27 בפברואר 2023 דווח על ידי כלי תקשורת בצרפת כי אשרף חכימי נעצר ונחקר בחשד לאונס צעירה בפריז, כארבעה ימים לאחר פרסום הדיווחים, הוגש נגדו באופן רשמי כתב אישום בגין החשדות כי ביצע מעשה אונס בצעירה.

תארים

קבוצתיים
ריאל מדריד
 ליגת האלופות: 2017/2018
 הסופר קאפ הספרדי: 2017
 הסופר קאפ האירופי: 2017
 אליפות העולם לקבוצות: 2017
אינטר
 אליפות איטליה: 2020/2021
פריז סן ז'רמן
 אליפות צרפת: 2021/2022, 2022/2023
 גביע האלופות הצרפתי: 2022

אישיים
 הכדורגלן הצעיר של השנה באפריקה (2): 2018, 2019
 נבחרת השנה באפריקה (1): 2019

קישורים חיצוניים

הערות שוליים 

כדורגלנים ספרדים
כדורגלנים מרוקאים
מגני כדורגל ספרדים
מגני כדורגל מרוקאים
מדריד: כדורגלנים
כדורגלני ריאל מדריד קסטיליה
כדורגלני ריאל מדריד
כדורגלני אינטר מילאנו
כדורגלני בורוסיה דורטמונד
כדורגלני פריז סן-ז'רמן
כדורגלני נבחרת מרוקו
כדורגלני מונדיאל 2018
כדורגלני גביע אפריקה לאומות 2019
כדורגלני גביע אפריקה לאומות 2021
כדורגלני מונדיאל 2022
מוסלמים
ספורטאים ספרדים באיטליה
ספורטאים ספרדים בגרמניה
ספורטאים ספרדים בצרפת
ספורטאים מרוקאים באיטליה
ספורטאים מרוקאים בגרמניה
ספורטאים מרוקאים בצרפת
ספרדים שנולדו ב-1998
מרוקאים שנולדו ב-1998